צביקה (הֶנריק) פיק (נולד ב-3 באוקטובר 1949) הוא זמר, מלחין ומוזיקאי ישראלי. הפריצה הגדולה של פיק אל תודעת הקהל הגיעה כאשר נבחר לככב בתפקיד הראשי (קלוד) במחזמר "שיער", שהוצג בישראל ב-1970. אחר כך פרץ לגלי האתר עם מספר רב של להיטים וזכייה בתוארי זמר השנה ובפרסים. בשנות ה-90 זכה לפופולריות מחודשת כשהחל בסיבוב הופעות עם הלהקה הירושלמית "נושאי המגבעת", ונמשך בלחן שכתב לשיר "דיווה" לדנה אינטרנשיונל, עמו זכתה באירוויזיון 1998. ב-2002 הועלה בתיאטרון "הבימה" המחזמר "מרי לו", המבוסס על שיריו. פיק נחשב לאחד היוצרים הישראלים הגדולים ביותר ולפורץ דרך כאשר הביא אל קדמת הבמה את מוזיקת הדיסקו והפופ.